**Ամբրաս ամրոց** (գերմ.՝ Schloss Ambras Innsbruck), ավստրիական Ինսբրուկ քաղաքի մերձակա բլուրների վրա Վերածննդի ոճով կառուցված ամրոց և պալատ (բարձրությունը ծովի մակերևույթից 587 մետր է)։ Համարվում է ավստրիական Տիրոլ երկրամասի ամենաշատ այցելուներ գրավող, զբոսաշրջային տեսարժան վայրերից մեկը։

Հակիրճ տեղեկատվություն
----------------------

Ամրոցը կառուցվել է 16-րդ դարում՝ ավելի վաղ՝ 10-րդ դարում կառուցված բերդի տեղում, Ավստրիայի արքիդուքս, էրցհերցոգ Ֆերդինանդ Երկրորդի (1529–1595 թթ.) կողմից և 1567-ից 1595 թվականներին ծառայել է որպես նրա ու իր ընտանիքի անդամների նստավայր։ Լինելով Հաբսբուրգների տոհմի ամենաառատաձեռն և ամենաարվեստասեր ներկայացուցիչներից մեկը՝ Ֆերդինանդ Առաջինի որդի Ֆերդինանդ Երկրորդը հին բերդը Վերածննդի ոճի ամրոցի է վերափոխել որպես ընծա իր տիկնոջը՝ Ֆիլիպե Վելզերին։ Տիրոլի իշխանը ամրոցում հավաքել է արվեստի գործերի՝ աշխարհով մեկ հռչակված հավաքածու, դրանց ցուցադրության նպատակով բացել թանգարան, որը համարվում է աշխարհի ամենահին թանգարանը։ Հավաքածուի մեջ առանձնահատուկ տեղ են զբաղեցնում եվրոպական զինագործական արվեստի գլուխգործոցները, որոնք ժամանակային առումով ընդգրկում են Հռոմեական սրբազան կայսրության նշանավոր կայսրեր Մաքսիմիլիան Առաջինց մինչև Լեոպոլդ Առաջինի իշխանության տարիները։ Ինքը՝ ամրոցը ևս, որպես իր նախաստեղծ վայրում պահպանված միակ վերածննդյան *Kunstkammer* (արվեստների ու հրաշքների սրահ), առանձնահատուկ պատմամշակութային հուշարձանի նշանակություն ու արժեք է ձեռք բերել։

Մեծ հետաքրքրություն է ներկայացնում նաև ամրոցի Իսպանական սրահը (*Spanischer Saal*)՝ գերմանական վերածննդյան ճարտարապետության հոյակապ մի նմուշ՝ սքանչելի նախշերով զարդարուն առաստաղով, Տիրոլի իշխանների 27 մեծադիր դիմանկարներով զարդարված պատերով։ Այսպես կոչված՝ Վերին ամրոցում էլ գտնվում է Հաբսբուգյան տոհմի և եվրոպական այլ արքայատոհմերի բազմաթիվ անդամների, այդ թվում՝ նաև երեխաների դիմանկարների մեծարժեք հավաքածուն:Սրահներում ցուցադրված են նաև կերպարվեստի բարձրարժեք բազմաթիվ այլ գործեր, քանդակներ, սքանչելի զարդեր և այլ գեղեցիկ ու թանկարժեք ցուցանմուշներ։

Ամբրասին առանձնահատուկ գրավչություն է հաղորդում նաև այն, որ ամրոցը դարձել է հին ու հնագույն երաժշտության ինսբրուկյան հանրահայտ փառատոնի անցկացման հիմնական համերգային հարթակը։

Գրականություն
-------------

* Bousfield, Jonathan; Humphreys, Rob (2008). *The Rough Guide to Austria* (Fourth ed.). London: Rough Guides. էջեր 471–473. ISBN 978-1858280592.
* Garber, Joseph (1928). *Schloß Ambras: Die Kunst in Tirol*. Vienna: Benno Filser.
* Schneider, Elisabeth (1981). *Schloss Ambras und seine Sammlungen*. Regensburg: Schnell & Steiner.
* Weller, Franz (1880). *Die kaiserlichen Burgen und Schlösser in Wort und Bild*. Vienna: Hof-Buchdruckerei. ISBN 0-00-322171-7.

Պատկերասրահ
-----------

* Ամբրաս ամրոցըԱմբրաս ամրոցը
* Ամբրաս ամրոցըԱմբրաս ամրոցը
* ԿորալներԿորալներ
* Մատհաուս Մերիանի փորագրանկարը, մոտ.1650Մատհաուս Մերիանի փորագրանկարը, մոտ.1650
* Կառլ Կանյոլայի նկարը, 1818Կառլ Կանյոլայի նկարը, 1818
* Անտոն Գրատիի լուսանկարը, 1898Անտոն Գրատիի լուսանկարը, 1898
* 20-րդ դարասկզբի փոստային բացիկ20-րդ դարասկզբի փոստային բացիկ
* Իսպանական սրահըԻսպանական սրահը
* Զենք ու զրահի ցուցանմուշներԶենք ու զրահի ցուցանմուշներ
* Դրվագ ամրոցի ճակտոնիցԴրվագ ամրոցի ճակտոնից

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  archINFORM (գերմ.) — 1994.
3. ↑  «Ambras Castle Elevation and Location». Արխիվացված է օրիգինալից 2020 թ․ սեպտեմբերի 22-ին. Վերցված է 2019 թ․ ապրիլի 8-ին.
4. ↑  «The History of Ambras Castle». *Schloss Ambras*. Արխիվացված է օրիգինալից 2013 թ․ օգոստոսի 8-ին. Վերցված է 2013 թ․ փետրվարի 3-ին.
5. ↑  Bousfield 2008, p. 472.
6. ↑  Bousfield 2008, pp. 472–473.

Արտաքին հղումներ
----------------

* Ambras Castle official website Արխիվացված 2019-03-29 Wayback Machine
* Ambras Castle 360° fullscreen panoramas
* Официальный сайт
* «Амбраз». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ամբրաս ամրոց» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի · Հանրագիտարանային բառապաշար |
|  |
| Չափորոշչային վերահսկողություն | GND: 4001643-2 · SUDOC: 111299225 · VIAF: 247611274 · WorldCat VIAF: 247611274 |

 |